Moskvadagi ilmiy kutubxonada chiqqan yong‘in oqibatida 1,5 million kitob yonib ketdi

Rossiya Fanlar akademiyasi prezidenti Vladimir Fortovning so‘zlariga ko‘ra, Moskvadagi ilmiy kutubxonada chiqqan yong‘in oqibatida 10 millionta kitobning 15 foizi − 1,5 million kitob yonib ketgan, deb xabar bermoqda “Exo Moskvi”.

Ushbu yong‘inni Chernobil AES avariyasi bilan tenglashtirgan Fortov Ijtimoiy fanlar bo‘yicha ilmiy axborot instituti kutubxonasini bu borada Kongress kutubxonasiga o‘xshash eng ulkan baza deb atagan.
30-yanvar tunda kelib chiqqan yong‘in 31-yanvar tungacha ham to‘liq o‘chirilmagan. Rossiya Favqulodda vaziyatlar vazirligi o‘t o‘chiruvchilar ertalabgacha ishlashini ma’lum qilgan. Yong‘in nima sababdan kelib chiqqani haqida rasmiy ma’lumot yo‘q. Bu qisqa tutashuv tufayli kelib chiqqani taxmin qilinmoqda.